ജി. ദേവരാജന്‍ - വിക്കിപീഡിയ

# ജി. ദേവരാജന്‍

### വിക്കിപീഡിയ, ഒരു സ്വതന്ത്ര വിജ്ഞാനകോശം.

പരവൂര്‍ ഗോവിന്ദന്‍ ദേവരാജന്‍, (ജി. ദേവരാജന്‍ അഥവാ ദേവരാജന്‍ മാസ്റ്റര്‍ മലയാളത്തിലെ പ്രശസ്ത ചലച്ചിത്ര സംഗീത സംവിധായകനാണ്. മുന്നൂറിലേറെ മലയാള ചലച്ചിത്രങ്ങള്‍ക്ക് ദേവരാജന്‍ മാസ്റ്റര്‍ ഈണം പകര്‍ന്നിട്ടുണ്ട്. ഇതിനു പുറമേ പല നാടകങ്ങള്‍ക്കും 20 തമിഴ് ചലച്ചിത്രങ്ങള്‍ക്കും 4 കന്നഡ ചലച്ചിത്രങ്ങള്‍ക്കും അദ്ദേഹം സംഗീത സംവിധാനം ചെയ്തു. മലയാളത്തിലെ നിത്യഹരിതഗാനങ്ങളാണ് ദേവരാജന്‍ മാസ്റ്ററുടെ ഗാനങ്ങളില്‍ പലതും. തമിഴ് ചിത്രമായ 'അണ്ണൈ വേളാങ്കണ്ണി' എന്ന ചിത്രത്തിലെ ഗാനം വളരെ പ്രശസ്തമായിരുന്നു. കേരള സര്‍ക്കാരിന്റെ ഏറ്റവും നല്ല ചലച്ചിത്ര സംഗീത സംവിധായകനുള്ള പുരസ്കാരം ദേവരാജന്‍ മാസ്റ്റര്‍ 5 തവണ നേടിയിട്ടുണ്ട്.

## [തിരുത്തുക] ആദ്യകാലം

കൊല്ലം ജില്ലയിലെ പരവൂരില്‍ ജനിച്ച ദേവരാജന്‍ തന്റെ ആദ്യത്തെ ശാസ്ത്രീയ സംഗീത കച്ചേരി 18-ആം വയസ്സില്‍ നടത്തി. കമ്യൂണിസ്റ്റ് പ്രസ്ഥാനത്തിലേക്ക് ആകൃഷ്ടനായ ദേവരാജന്‍ തന്റെ സര്‍ഗ്ഗാത്മകത ജനകീയ സംഗീതത്തിനായി സമര്‍പ്പിച്ചു. കേരളത്തിലെ പ്രശസ്ത നാടകവേദിയായിരുന്ന കേരളാ പീപ്പിള്‍സ് ആര്‍ട്സ് ക്ലബ് (കെ.പി.എ.സി)-ല്‍ ദേവരാജന്‍ ചേര്‍ന്നു. അദ്ദേഹത്തെ പ്രശസ്തനാക്കിയ നാടകഗാനം പൊന്നരിവാളമ്പിളിയില് കണ്ണെറിയുന്നോളെ എന്ന ഗാനമായിരുന്നു. കെ.പി.എ.സി-യ്ക്കും അതിന്റെ അംഗങ്ങള്‍ക്കും കമ്യൂണിസ്റ്റ് തത്വശാസ്ത്രങ്ങളോട് ഒരു ചായ്‌വുണ്ടായിരുന്നു. കെ.പി.എ.സിയുടെ നാടകങ്ങള്‍ കമ്യൂണിസ്റ്റ് തത്വശാസ്ത്രങ്ങളെ മലയാളികളുടെ ഇടയില്‍ പ്രചരിപ്പിക്കുന്നതില്‍ ഒരു പ്രധാന പങ്കുവഹിച്ചു. തന്റെ ഗാനങ്ങളിലൂടെ ദേവരാജന്‍ മലയാള നാടകവേദിയില്‍ ഒരു മായാത്ത മുദ്ര പതിപ്പിച്ചു. തോപ്പില്‍ ഭാസി രചിച്ച നിങ്ങളെന്നെ കമ്യൂണിസ്റ്റാക്കി എന്ന നാടകം ദേവരാജന്റെ സംഗീത ജീവിതത്തില്‍ ഒരു വഴിത്തിരിവായിരുന്നു.

## [തിരുത്തുക] ചലച്ചിത്രത്തില്‍

ദേവരാജന്‍ സംഗീത സംവിധാനം ചെയ്ത ആദ്യ ചലച്ചിത്രം കാലം മാറുന്നു (1955) ആയിരുന്നു. പ്രശസ്ത ഗാനരചയിതാവായ വയലാര്‍ രാമവര്‍മ്മയുമായി ഒന്നുചേര്‍ന്ന് ദേവരാജന്‍ ചതുരംഗം എന്ന ചിത്രത്തിനു സംഗീത സംവിധാനം ചെയ്തു 1959. വയലാറിന്റെ പങ്കാളിയായി ചെയ്ത രണ്ടാമത്തെ ചിത്രം - ദേവരാ‍ജന്റെ മൂന്നാമത്തെ ചിത്രം - ഭാര്യ (1962) ആയിരുന്നു. ഇത് ഒരു വന്‍ സാമ്പത്തിക വിജയമായി. വയലാര്‍-ദേവരാജന്‍ ജോഡിയെ ഈ ചിത്രം ജനപ്രിയമാക്കി. ചലച്ചിത്രഗാനങ്ങള്‍ക്ക് സമൂഹത്തില്‍ സമ്മതിനേടുവാന്‍ ആഗ്രഹിച്ചിരുന്നവരുടെ മനസ്സില്‍ ദേവരാജന്റെ സംഗീതം അദ്ദേഹത്തിന് ഒരു സ്ഥാനം നേടിക്കൊടുത്തു. ദേവരാജന്‍-വയലാര്‍ ജോഡിയുടെ സംഗീത കാലഘട്ടം മലയാള സിനിമാ സംഗീതത്തിന്റെ സുവര്‍ണ്ണ കാലഘട്ടമായിരുന്നു. മലയാളത്തിലെ പ്രശസ്തഗായകരാ‍യ കെ.ജെ. യേശുദാസ്, ,ജയചന്ദ്രന്‍ തുടങ്ങിയവര്‍ ദേവരാജനെ തങ്ങളുടെ തലതൊട്ടപ്പനായി കരുതുന്നു. ദേവരാ‍ജന്റെ സംഗീതമാന്ത്രികതയായിരുന്നു ആ കാലഘട്ടത്തിലെ ഗായകരുടെ ഏറ്റവും നല്ല ഗാനങ്ങളില്‍ പലതും പുറത്തുകൊണ്ടുവന്നത്.

മലയാള ചലച്ചിത്ര ഗാനങ്ങളില്‍ ഏറ്റവും കൂടുതല്‍ രാഗങ്ങള്‍ ഉപയോഗിച്ചത് ഒരുപക്ഷേ ദേവരാജനായിരിക്കും. അദ്ദേഹത്തിന്റെ സംഗീതം പലപ്പോഴും നാടന്‍ പാട്ടുകളുടെ ഈണങ്ങളും പാശ്ചാത്യ സംഗീതവും കര്‍ണ്ണാടക - ഹിന്ദുസ്ഥാനി സംഗീതവുമായി ഒന്നിച്ചുചേര്‍ത്തു. ഒരു നിരീശ്വരവാദി ആയിരുന്നെങ്കിലും മലയാളത്തിലെ പ്രശസ്തമായ പല ഭക്തിഗാനങ്ങള്‍ക്കും ഈണം പകര്‍ന്നത് ദേവരാജനാണ്. ഗുരുവായൂരമ്പലനടയില്‍, നിത്യ വിശുദ്ധയാം കന്യാമറിയമേ, തുടങ്ങിയ ഭക്തിഗാനങ്ങള്‍ ദേവരാജന്‍ ചിട്ടപ്പെടുത്തിയവയാണ്. ഇവ ആ വിഭാഗത്തില്‍ ക്ലാസിക്കുകളായി കരുതപ്പെടുന്നു. വാക്കുകളും സംഗീതവും സന്ദര്‍ഭത്തിന് അനുയോജ്യമായ രീതിയില്‍ ചിട്ടപ്പെടുത്തുന്നതില്‍ വിദഗ്ധനായിരുന്നു ദേവരാജന്‍. മലയാളത്തിലെ എക്കാലത്തെയും മികച്ച ചലച്ചിത്ര ഗാനങ്ങളില്‍ ചിലതാണ് ശംഘുപുഷ്പം, സന്യാസിനി, സംഗമം, ചന്ദ്രകളഭം തുടങ്ങിയ ദേവരാജന്‍ ഗാനങ്ങള്‍. വയലാറിനുപുറമേ ഒ.എന്‍.വി. കുറുപ്പ്, പി. ഭാസ്കരന്‍ തുടങ്ങിയ ഗാനരചയിതാക്കളുമൊത്തും ദേവരാജന്‍ സംഗീതം ചിട്ടപ്പെടുത്തിയിട്ടുണ്ട്.പില്‍ക്കാലത്ത്‌ വയലാറിണ്റ്റെ പുത്രന്‍ വയലാര്‍ ശരത്ചന്ദ്ര വര്‍മ്മ ഗാനരചനയിലേക്ക്‌ തിരിയുകയുണ്ടായി. അദ്ദേഹത്തിണ്റ്റെ ആദ്യ ചിത്രമായ എണ്റ്റെ പൊന്നു തമ്പുരാനും ഈണമിട്ടത്‌ ദേവരാജന്‍ മാസ്റ്റര്‍ തന്നെയായിരുന്നു.

## [തിരുത്തുക] മരണം

ദേവരാഗങ്ങളുടെ കര്‍ത്താവായി ദേവരാജന്‍ മാസ്റ്ററെ ലോകത്തിന്റെ നാനാഭാഗങ്ങളിലുള്ള മലയാളികള്‍ സ്മരിക്കുന്നു.

79-ആമത്തെ വയസ്സില്‍ 2006 മാര്‍ച്ച് 14-നു ദേവരാജന്‍ മാസ്റ്റര്‍ ചെന്നൈയില്‍ അന്തരിച്ചു. സംസ്ഥാന ബഹുമതികളോടെ അദ്ദേഹത്തെ പരവൂരില്‍ സംസ്കരിച്ചു.

| ഈ ലേഖനം അപൂര്‍ണ്ണമാണ്. ഇതു പൂര്‍ത്തിയാക്കുവാന്‍ സഹകരിക്കുക.

Retrieved from "http://ml.wikipedia.org../../../%E0%B4%9C/%E0%B4%BF/2E/%E0%B4%9C%E0%B4%BF._%E0%B4%A6%E0%B5%87%E0%B4%B5%E0%B4%B0%E0%B4%BE%E0%B4%9C%E0%B4%A8%E0%B5%8D%E2%80%8D.html"

സൂചികകള്‍: ഉള്ളടക്കം | സംഗീതം | മലയാള ചലച്ചിത്ര സംവിധായകര്‍ | അപൂര്‍ണ്ണ ലേഖനങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English